title: 2012/649/UE: Decizia Consiliului din 15 octombrie 2012 privind semnarea, în numele Uniunii, a Acordului dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene

text:
               19.10.2012

               RO

               Jurnalul Oficial al Uniunii Europene

               L 288/1

         DECIZIA CONSILIULUI
   din 15 octombrie 2012
   privind semnarea, în numele Uniunii, a Acordului dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene
   (2012/649/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La data de 4 iunie 2009, Consiliul a autorizat Comisia să înceapă negocieri cu Republica Capului Verde privind facilitarea eliberării vizelor de scurtă ședere. Negocierile s-au încheiat cu succes, iar Acordul dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene (denumit în continuare „acordul”) a fost parafat la 24 aprilie 2012.

               (2)

               Este necesar ca acordul să fie semnat în numele Uniunii, sub rezerva încheierii acestuia.

               (3)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (1); prin urmare, Regatul Unit nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (4)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (2); prin urmare, Irlanda nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (5)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene, sub rezerva încheierii acordului respectiv (3).
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Luxemburg, 15 octombrie 2012.

            Pentru Consiliu

            Președintele

         C. ASHTON

      (1)  JO L 131, 1.6.2000, p. 43.

      (2)  JO L 64, 7.3.2002, p. 20.

      (3)  Textul acordului va fi publicat împreună cu decizia privind încheierea acestuia.


title: Decizia (UE) 2017/1684 a Parlamentului European din 27 aprilie 2017 privind descărcarea de gestiune pentru execuția bugetului Observatorului European pentru Droguri și Toxicomanie aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/257

         DECIZIA (UE) 2017/1684 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Observatorului European pentru Droguri și Toxicomanie aferent exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale Observatorului European pentru Droguri și Toxicomanie pentru exercițiul financiar 2015,

               —

               având în vedere Raportul Curții de Conturi privind conturile anuale ale Observatorului European pentru Droguri și Toxicomanie pentru exercițiul financiar 2015, însoțit de răspunsurile observatorului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a observatorului în ceea ce privește execuția bugetară pentru exercițiul financiar 2015 (05873/2017 – C8-0051/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1920/2006 al Parlamentului European și al Consiliului din 12 decembrie 2006 privind Observatorul European pentru Droguri și Toxicomanie (4), în special articolul 15,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0099/2017),

               1.

               acordă directorului Observatorului European pentru Droguri și Toxicomanie descărcarea de gestiune pentru execuția bugetului observatorului aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Observatorului European pentru Droguri și Toxicomanie, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 128.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 376, 27.12.2006, p. 1.

      (5)  JO L 328, 7.12.2013, p. 42.


title: Decizia 2003/725/JAI a Consiliului din 2 octombrie 2003 de modificare a dispozițiilor articolul 40 alineatele (1) și (7) din Convenția de punere în aplicare a Acordului Schengen din 14 iunie 1985 privind eliminarea treptată a controalelor la frontierele comune

text:
Anunţ juridic important

|

32003D0725

Official Journal L 260 , 11/10/2003 P. 0037 - 0038 Ediţie specială în limba cehă Chapter 19 Volume 06 P. 231  - 232 Ediţie specială în limba estonă Chapter 19 Volume 06 P. 231  - 232 Ediţie specială în limba maghiară Chapter 19 Volume 06 P. 231  - 232 Ediţie specială în limba lituaniană Chapter 19 Volume 06 P. 231  - 232 Ediţie specială în limba letonă Chapter 19 Volume 06 P. 231  - 232 Ediţie specială în limba malteză Chapter 19 Volume 06 P. 231  - 232 Ediţie specială în limba polonă Chapter 19 Volume 06 P. 231  - 232 Ediţie specială în limba slovacă Chapter 19 Volume 06 P. 231  - 232 Ediţie specială în limba slovenă Chapter 19 Volume 06 P. 231  - 232

		20031002Decizia 2003/725/JAI a Consiliuluidin 2 octombrie 2003de modificare a dispozițiilor articolul 40 alineatele (1) și (7) din Convenția de punere în aplicare a Acordului Schengen din 14 iunie 1985 privind eliminarea treptată a controalelor la frontierele comuneCONSILIUL UNIUNII EUROPENE,având în vedere Tratatul privind Uniunea Europeană, în special articolul 32 și articolul 34 alineatul (2) litera (c),având în vedere inițiativa Regatului Belgiei, a Regatului Spaniei și a Republicii Franceze,având în vedere avizul Parlamentului European,întrucât:(1) Dispozițiile Convenției de punere în aplicare a Acordului Schengen din 14 iunie 1985 privind eliminarea treptată a controalelor la frontierele comune [1], referitoare la supravegherea transfrontalieră, trebuie modificate, iar sfera lor de aplicare trebuie lărgită pentru a spori eficiența anchetelor penale, în special a celor privind infracțiunile care au legătură cu criminalitatea organizată.(2) Regatul Unit ia parte la prezenta decizie, în conformitate cu articolul 5 din Protocolul de integrare a acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene și cu articolul 8 alineatul (2) din Decizia 2000/365/CE a Consiliului din 29 mai 2000 privind cererea Regatului Unit al Marii Britanii și Irlandei de Nord de a lua parte la unele dintre dispozițiile acquis-ului Schengen [2].(3) În ceea ce privește Islanda și Norvegia, prezenta decizie constituie o dezvoltare a dispozițiilor acquis-ului Schengen în sensul acordului încheiat de către Consiliul Uniunii Europene și Republica Islanda și Regatul Norvegiei privind asocierea acestor două state la implementarea, aplicarea și dezvoltarea acquis-ului Schengen, incluse în domeniul de aplicare menționat la articolul 1 punctul H din Decizia 1999/437/CE a Consiliului din 17 mai 1999 privind unele mecanisme de aplicare a acestui acord [3],DECIDE:Articolul 1Dispozițiile articolului 40 din Convenția de punere în aplicare a acordului Schengen din 14 iunie 1985 privind eliminarea treptată a controalelor la frontierele comune se modifică după cum urmează:1. Primul paragraf din alineatul (1) se înlocuiește cu următorul text:"(1) Funcționarii unui stat membru care țin sub supraveghere pe teritoriul acestuia o persoană în cadrul unei anchete penale privind o infracțiune supusă procedurii de extrădare, deoarece această persoană este suspectată de implicare într-o infracțiune supusă procedurii de extrădare sau deoarece există motive întemeiate de a crede că ea poate ajuta la identificarea sau localizarea unei astfel de persoane sunt autorizați să-și continue supravegherea pe teritoriul altui stat membru, dacă acest stat a autorizat supravegherea transfrontalieră în urma unei cereri de asistență formulate în prealabil și motivate. La autorizație se pot anexa condiții."2. Alineatul (7) se modifică după cum urmează:(a) la a treia liniuță, "viol" se înlocuiește cu "o infracțiune gravă de natură sexuală";(b) la a cincea liniuță, "falsificare de bani" se înlocuiește cu "contrafacerea și falsificarea mijloacelor de plată";(c) se adaugă următoarele liniuțe:- "— fraudă gravă;- — introducerea ilegală în țară a străinilor;- — spălarea banilor;- — trafic cu substanțe nucleare și radioactive;- — participare la activitățile unei organizații criminale, conform Acțiunii comune 98/733/JAI a Consiliului din 21 decembrie 1998 privind incriminarea penală a participării la activitățile unei organizații criminale în statele membre ale Uniunii Europene;- — infracțiunile de terorism menționate de Decizia cadru 2002/475/JAI a Consiliului din 13 iunie 2002 privind combaterea terorismului."Articolul 2(1) Prezenta decizie nu este obligatorie pentru Irlanda.(2) Prezenta decizie nu se aplică Gibraltarului.(3) Prezenta decizie se aplică Insulelor din Canalul Mânecii sub rezerva articolul 5 alineatul (1) din Decizia 2000/365/CE.Articolul 3Prezenta decizie intră în vigoare la data publicării în Jurnalul Oficial al Uniunii Europene.Adoptată la Bruxelles, 2 octombrie 2003.Pentru ConsiliuPreședinteleG. Pisanu[1] JO L 239, 22.9.2000, p. 19.[2] JO L 131, 1.6.2000, p. 43.[3] JO L 176, 10.7.1999, p. 31.--------------------------------------------------


title: 2008/319/CE: Decizia Consiliului din 14 aprilie 2008 de modificare a Deciziei 2000/265/CE de adoptare a Regulamentului financiar privind aspectele bugetare ale gestionării de către secretarul general adjunct al Consiliului a contractelor încheiate de acesta, în numele anumitor state membre, cu privire la instalarea și funcționarea SISNET , infrastructura de comunicații în cadrul Schengen

text:
               19.4.2008

               RO

               Jurnalul Oficial al Uniunii Europene

               L 109/30

      DECIZIA CONSILIULUI

   din 14 aprilie 2008
   de modificare a Deciziei 2000/265/CE de adoptare a Regulamentului financiar privind aspectele bugetare ale gestionării de către secretarul general adjunct al Consiliului a contractelor încheiate de acesta, în numele anumitor state membre, cu privire la instalarea și funcționarea „SISNET”, infrastructura de comunicații în cadrul Schengen
   (2008/319/CE)
   CONSILIUL UNIUNII EUROPENE,
   având în vedere Protocolul de integrare a acquis-ului Schengen în cadrul Uniunii Europene, anexat la Tratatul privind Uniunea Europeană și la Tratatul de instituire a Comunității Europene, în special articolul 2 alineatul (1) al doilea paragraf prima teză,
   întrucât:

               (1)

               Prin Decizia 1999/870/CE (1) și prin Decizia 2007/149/CE (2), secretarul general adjunct al Consiliului a fost autorizat să acționeze, în contextul integrării acquis-ului Schengen în cadrul Uniunii Europene, în calitate de reprezentant al anumitor state membre în vederea încheierii unor contracte de instalare și funcționare a infrastructurii de comunicații în cadrul Schengen („SISNET”), precum și în vederea gestionării acestor contracte, până la migrarea către o infrastructură de comunicații în sarcina Comunității Europene.

               (2)

               Obligațiile financiare care decurg din aceste contracte sunt suportate de un buget specific (denumit în continuare „bugetul SISNET”), care finanțează infrastructura de comunicații menționată în respectivele decizii ale Consiliului.

               (3)

               Confederației Elvețiene urmează să i se aplice dispozițiile acquis-ului Schengen privind Sistemul de Informații Schengen de la o dată care urmează a fi stabilită de către Consiliu în conformitate cu articolul 15 alineatul (1) din Acordul încheiat între Uniunea Europeană, Comunitatea Europeană și Confederația Elvețiană cu privire la asocierea Confederației Elvețiene la punerea în aplicare, respectarea și dezvoltarea acquis-ului Schengen (3).

               (4)

               De la acea dată, Confederația Elvețiană ar trebui să contribuie la bugetul SISNET,

         DECIDE:
   Articolul 1
   Decizia 2000/265/CE a Consiliului (4) se modifică după cum urmează:

               1.

               La articolul 25, alineatul (1) se înlocuiește cu următorul text:
               „(1)   Venitul la buget constă în contribuții financiare din partea următoarelor state membre: Austria, Belgia, Republica Cehă, Danemarca, Estonia, Finlanda, Franța, Germania, Grecia, Irlanda, Italia, Letonia, Lituania, Luxemburg, Malta, Polonia, Portugalia, Slovacia, Slovenia, Spania, Suedia, Țările de Jos, Ungaria, Regatul Unit, precum și Islanda, Norvegia și Elveția.”

               2.

               Articolul 26 se înlocuiește cu următorul text:
               „Articolul 26
               Statele menționate la articolul 25 transmit contribuțiile lor financiare secretarului general adjunct.
               Nivelul contribuțiilor care urmează a fi plătite de către statele membre menționate la articolul 25, pe de o parte, și de către Islanda, Norvegia și Elveția, pe de altă parte, se calculează anual pe baza cotei corespunzătoare fiecărui stat membru vizat, precum și a cotei Islandei, Norvegiei și Elveției, din produsul intern brut (PIB) total din anul precedent al tuturor statelor menționate la articolul 25. Nivelul contribuțiilor statelor membre respective se calculează anual, ținând seama de contribuțiile Islandei, Norvegiei și Elveției, pe baza cotei din resursele TVA cu care fiecare din statele membre respective a contribuit la resursele TVA totale ale Comunităților Europene, astfel cum s-a stabilit la ultima rectificare a bugetului Uniunii din exercițiul financiar precedent.
               La acoperirea costurilor suplimentare care reies din extinderea infrastructurii de comunicații către Republica Cehă, Estonia, Ungaria, Letonia, Lituania, Malta, Polonia, Slovacia și Slovenia nu participă Irlanda și Regatul Unit.”

               3.

               La articolul 28, se adaugă următorul alineat:
               „(4)   Prin derogare de la alineatul (1) și fără a aduce atingere articolului 49, Elveția are obligația să plătească prima sa contribuție până la 1 iulie 2008.”

         Articolul 2
   Prezenta decizie produce efecte de la data adoptării.
   Se publică în Jurnalul Oficial al Uniunii Europene.

      Adoptată la Luxemburg, 14 aprilie 2008.

            Pentru Consiliu

            Președintele

         I. JARC

      (1)  JO L 337, 30.12.1999, p. 41.

      (2)  JO L 66, 6.3.2007, p. 19.

      (3)  JO L 53, 27.2.2008, p. 52.

      (4)  JO L 85, 6.4.2000, p. 12. Decizie modificată ultima dată prin Decizia 2007/155/CE (JO L 68, 8.3.2007, p. 5).


title: 2012/530/PESC: Decizia EUPOL RD Congo/1/2012 a Comitetului politic și de securitate din 25 septembrie 2012 de prelungire a mandatului șefului misiunii EUPOL RD Congo

text:
               29.9.2012

               RO

               Jurnalul Oficial al Uniunii Europene

               L 264/13

         DECIZIA EUPOL RD CONGO/1/2012 A COMITETULUI POLITIC ȘI DE SECURITATE
   din 25 septembrie 2012
   de prelungire a mandatului șefului misiunii EUPOL RD Congo
   (2012/530/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2010/576/PESC a Consiliului din 23 septembrie 2010 privind misiunea de poliție a Uniunii Europene organizată în cadrul reformei sectorului de securitate (RSS) și interfața sa cu justiția în Republica Democratică Congo, EUPOL RD Congo (1), în special articolul 10 alineatul (1),
   întrucât:

               (1)

               În temeiul articolului 10 alineatul (1) din Decizia 2010/576/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să ia deciziile relevante în scopul exercitării controlului politic și conducerii strategice ale EUPOL RD Congo. Această autorizație include în special competența de a numi un șef al misiunii, la propunerea Înaltului Reprezentant al Uniunii pentru afaceri externe și politica de securitate (denumit în continuare „Înaltul Reprezentant”).

               (2)

               La 8 octombrie 2010, în urma unei propuneri a Înaltului Reprezentant, COPS l-a numit, în temeiul Deciziei EUPOL RD CONGO/1/2010 (2), pe comisarul șef Jean-Paul RIKIR în calitate de șef al misiunii EUPOL RD Congo, cu efect de la 1 octombrie 2010.

               (3)

               La 16 septembrie 2011, în urma unei propuneri a Înaltului Reprezentant, COPS a prelungit, în temeiul Deciziei EUPOL RD CONGO/1/2011 (3), mandatul comisarului șef Jean-Paul RIKIR în calitate de șef al misiunii EUPOL RD Congo până la 30 septembrie 2012.

               (4)

               La 24 septembrie 2012, Consiliul a adoptat Decizia 2012/514/PESC (4) de prelungire a misiunii EUPOL RD Congo până la 30 septembrie 2013.

               (5)

               La 12 septembrie 2012, Înaltul Reprezentant a propus prelungirea mandatului comisarului șef Jean-Paul RIKIR în calitate de șef al misiunii EUPOL RD Congo până la 30 septembrie 2013,

         ADOPTĂ PREZENTA DECIZIE:
   Articolul 1
   Mandatul comisarului șef Jean-Paul RIKIR în calitate de șef al misiunii de poliție a Uniunii Europene organizate în cadrul reformei sectorului de securitate (RSS) și interfața sa cu justiția în Republica Democratică Congo (EUPOL RD Congo) se prelungește până la 30 septembrie 2013.
   Articolul 2
   Prezenta decizie intră în vigoare la data adoptării.

      Adoptată la Bruxelles, 25 septembrie 2012.

            Pentru Comitetul politic și de securitate

            Președintele

         O. SKOOG

      (1)  JO L 254, 29.9.2010, p. 33.

      (2)  JO L 266, 9.10.2010, p. 60.

      (3)  JO L 245, 22.9.2011, p. 21.

      (4)  JO L 257, 25.9.2012, p. 16.


title: Decizia Comisiei din 4 ianuarie 2017 privind lista sărbătorilor legale în anul 2018 pentru instituțiile Uniunii Europene

text:
               17.2.2017

               RO

               Jurnalul Oficial al Uniunii Europene

               C 50/2

         DECIZIA COMISIEI
   din 4 ianuarie 2017
   privind lista sărbătorilor legale în anul 2018 pentru instituțiile Uniunii Europene
   (2017/C 50/02)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Statutul funcționarilor Uniunii Europene și Regimul aplicabil celorlalți agenți ai Uniunii Europene, stabilite în Regulamentul (CEE, Euratom, CECO) nr. 259/68 al Consiliului (1), în special articolul 61 din statutul respectiv și articolele 16 și 91 din regimul respectiv,
   având în vedere reglementarea comună care stabilește lista sărbătorilor legale pentru funcționarii Comunităților Europene, în special articolul 1 alineatul (3),
   întrucât:

               (1)

               În temeiul articolului 61 din Statutul funcționarilor Uniunii Europene și al articolelor 16 și 91 din Regimul aplicabil celorlalți agenți ai Uniunii Europene, ar trebui să se aprobe lista sărbătorilor legale în anul 2018 acordate funcționarilor și agenților repartizați la Bruxelles și la Luxemburg.

               (2)

               În 2018, duminica de Paști este stabilită la 1 aprilie.

               (3)

               În 2018, 24 decembrie este o zi de luni.

               (4)

               La 12 octombrie 2016, Colegiul șefilor de administrație a fost consultat pentru a-și da avizul cu privire la lista sărbătorilor legale din 2018,

         DECIDE:
   Articolul 1
   În 2018, sărbătorile legale pentru instituțiile Uniunii Europene vor fi cele stabilite pentru Bruxelles și Luxemburg.

               1 ianuarie

               Luni, Anul Nou

               2 ianuarie

               Marți, ziua următoare Anului Nou

               29 martie

               Joia Mare

               30 martie

               Vinerea Mare

               2 aprilie

               Luni, a doua zi de Paști

               1 mai

               Marți, Ziua Muncii

               9 mai

               Miercuri, aniversarea declarației lui Robert Schuman

               10 mai

               Joi, Înălțarea

               11 mai

               Vineri, a doua zi de Înălțare

               21 mai

               Lunea Rusaliilor

               15 august

               Miercuri, Adormirea Maicii Domnului

               1 noiembrie

               Joi, Ziua Tuturor Sfinților

               2 noiembrie

               Vineri, Ziua Morților

               24 decembrie
               până la
               31 decembrie

               Luni
               Luni

               6 zile de sfârșit de an

               TOTAL

               19 zile

         Articolul 2
   Activitatea se va relua în mod normal joi, 3 ianuarie 2019.
   Articolul 3
   Fără a se aduce atingere calendarului final al sărbătorilor legale din anul 2019, zilele de marți, 1 ianuarie, și miercuri, 2 ianuarie 2019, vor fi considerate ca fiind zile de sărbătoare legală în anul respectiv.

      Adoptată la Bruxelles, 4 ianuarie 2017.

            Pentru Comisie

         Günther OETTINGER

            Membru al Comisiei

      (1)  JO L 56, 4.3.1968, p. 1.


title: 2014/609/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/281

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Fundației Europene pentru Îmbunătățirea Condițiilor de Viață și de Muncă aferent exercițiului financiar 2012
   (2014/609/UE)
   PARLAMENTUL EUROPEAN,

               —

               având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2012,

               —

               având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2012, însoțit de răspunsurile fundației (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (4), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0183/2014),

               1.

               acordă directorului Fundației Europene pentru Îmbunătățirea Condițiilor de Viață și de Muncă descărcarea de gestiune pentru execuția bugetului fundației aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Fundației Europene pentru Îmbunătățirea Condițiilor de Viață și de Muncă, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 221.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 139, 30.5.1975, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia (UE) 2016/2248 a Băncii Centrale Europene din 3 noiembrie 2016 privind repartizarea venitului monetar al băncilor centrale naționale ale statelor membre a căror monedă este euro (BCE/2016/36)

text:
               20.12.2016

               RO

               Jurnalul Oficial al Uniunii Europene

               L 347/26

         DECIZIA (UE) 2016/2248 A BĂNCII CENTRALE EUROPENE
   din 3 noiembrie 2016
   privind repartizarea venitului monetar al băncilor centrale naționale ale statelor membre a căror monedă este euro (BCE/2016/36)
   (reformare)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene,
   având în vedere Statutul Sistemului European al Băncilor Centrale și al Băncii Centrale Europene, în special articolul 32,
   întrucât:

               (1)

               Decizia BCE/2010/23 (1) a fost modificată substanțial de mai multe ori (2). Întrucât urmează a fi efectuate modificări suplimentare, aceasta ar trebui reformată pentru claritate.

               (2)

               În conformitate cu articolul 32.1 din Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), venitul monetar este venitul acumulat de băncile centrale naționale (BCN) ca urmare a exercitării funcției de politică monetară. În conformitate cu articolul 32.2 din Statutul SEBC, valoarea venitului monetar al fiecărei BCN este egală cu venitul anual al acesteia obținut din activele deținute în contrapartidă cu bancnotele aflate în circulație și cu depozitele constituite de instituțiile de credit. Aceste active trebuie identificate de BCN în conformitate cu orientările stabilite de Consiliul guvernatorilor. BCN ar trebui să identifice activele rezultate din exercitarea funcției de politică monetară drept active deținute în contrapartidă cu bancnotele în circulație și depozitele constituite de instituțiile de credit. În temeiul articolului 32.4 din Statutul SEBC, din cuantumul venitului monetar al fiecărei BCN se scade o sumă echivalentă cu dobânda acumulată, plătită sau primită pentru pasivele incluse în baza de calcul.

               (3)

               În temeiul articolului 32.5 din Statutul SEBC, suma veniturilor monetare ale BCN se repartizează între acestea proporțional cu cotele vărsate la capitalul Băncii Centrale Europene (BCE).

               (4)

               În temeiul articolelor 32.6 și 32.7 din Statutul SEBC, Consiliul guvernatorilor este împuternicit să adopte orientări pentru compensarea și decontarea de către BCE a soldurilor provenite din repartizarea venitului monetar și să adopte orice alte măsuri necesare în vederea aplicării articolului 32.

               (5)

               În temeiul articolului 10 din Regulamentul (CE) nr. 974/98 al Consiliului (3), BCE și BCN pun în circulație bancnote euro. Articolul 15 din acest regulament prevede că bancnotele cu valoarea nominală exprimată în unități monetare naționale rămân mijloace legale de plată în cadrul limitelor lor teritoriale timp de maximum șase luni de la data substituirii monedei fiduciare cu moneda euro. Anul substituirii monedei fiduciare cu moneda euro ar trebui astfel considerat un an special, deoarece bancnotele aflate în circulație cu valoare nominală exprimată în unități monetare naționale pot reprezenta în continuare un procent semnificativ din valoarea totală a bancnotelor aflate în circulație.

               (6)

               Articolul 15 alineatul (1) din Orientarea BCE/2006/9 (4) prevede că bancnotele euro care au făcut obiectul alimentării anticipate a contrapărților eligibile se debitează în conturile respectivelor contrapărți deschise la BCN a acestora la valoarea lor nominală, în conformitate cu următorul„model linear de debitare”: suma totală a bancnotelor euro care au făcut obiectul alimentării anticipate se debitează în trei rate egale, la data decontării primei, celei de a patra și celei de a cincea operațiuni principale de refinanțare a Eurosistemului care urmează datei substituirii monedei fiduciare cu moneda euro. Calcularea venitului monetar pentru anul substituirii monedei fiduciare cu moneda euro trebuie să țină cont de acest „model de debitare lineară”.

               (7)

               Prezenta decizie este legată de Decizia BCE/2010/29 (5), care prevede că BCE și BCN emit bancnote euro. Decizia BCE/2010/29 stabilește repartizarea între BCN a bancnotelor euro aflate în circulație proporțional cu cotele vărsate de acestea la capitalul BCE. Aceeași decizie alocă BCE 8 % din valoarea totală a bancnotelor euro aflate în circulație. Repartizarea bancnotelor euro între membrii Eurosistemului generează solduri intra-Eurosistem. Remunerarea acestor solduri intra-Eurosistem aferente bancnotelor euro aflate în circulație are un efect direct asupra venitului fiecărui membru al Eurosistemului și, prin urmare, ar trebui să fie reglementată de prezenta decizie. Venitul acumulat de BCE în cadrul remunerării creanțelor sale intra-Eurosistem asupra BCN în legătură cu propria cotă de bancnote euro aflate în circulație ar trebui, în principiu, să fie distribuit către BCN în conformitate cu Decizia BCE/2014/57 (6), proporțional cu cotele acestora din grila de repartiție pentru capitalul subscris, în cursul aceluiași exercițiu financiar în care intervine acumularea.

               (8)

               Soldul net al creanțelor și angajamentelor intra-Eurosistem aferent bancnotelor euro aflate în circulație ar trebui remunerat prin aplicarea unui criteriu obiectiv de definire a costului banilor. În acest context, se recomandă folosirea ratei dobânzii aplicabile operațiunilor principale de refinanțare folosite de Eurosistem în licitațiile sale pentru operațiunile principale de refinanțare.

               (9)

               Angajamentele nete intra-Eurosistem aferente bancnotelor euro aflate în circulație ar trebui incluse în baza de calcul în scopul calculării venitului monetar al BCN conform articolului 32.2 din Statutul SEBC, deoarece sunt echivalente bancnotelor aflate în circulație. Decontarea dobânzii la soldurile intra-Eurosistem aferente bancnotelor euro aflate în circulație va determina, prin urmare, distribuirea către BCN a unei sume considerabile din venitul monetar al Eurosistemului, proporțional cu cotele vărsate ale acestora la capitalul BCE. Aceste solduri intra-Eurosistem ar trebui ajustate pentru a permite adaptarea treptată a bilanțurilor și a conturilor de profit și pierdere ale BCN. Ajustările ar trebui să se bazeze pe valoarea bancnotelor aflate în circulație ale fiecărei BCN într-o perioadă anterioară introducerii bancnotelor euro. Aceste ajustări ar trebui aplicate anual conform unei formule fixe pentru o perioadă ulterioară de maximum 5 ani.

               (10)

               Ajustările aduse soldurilor intra-Eurosistem aferente bancnotelor euro aflate în circulație au fost calculate pentru a compensa orice modificare semnificativă a pozițiilor BCN în ceea ce privește veniturile, determinată de introducerea bancnotelor euro și de repartizarea ulterioară a venitului monetar.

               (11)

               Normele generale prevăzute la articolul 32 din Statutul SEBC se aplică, de asemenea, venitului rezultat din anularea bancnotelor euro care au fost retrase din circulație.

               (12)

               Articolul 32.5 din Statutul SEBC precizează faptul că suma veniturilor monetare ale BCN se repartizează între acestea proporțional cu cotele acestora vărsate la capitalul BCE. În conformitate cu articolul 32.7 din Statutul SEBC, Consiliul guvernatorilor este competent să adopte orice alte măsuri necesare pentru aplicarea articolului 32. Este inclusă aici și competența de a ține seama și de alți factori cu ocazia adoptării unei decizii cu privire la repartizarea venitului rezultat din anularea bancnotelor euro care au fost retrase din circulație. În acest context, principiile egalității de tratament și echității impun luarea în considerare a perioadei de timp în care au fost emise bancnotele euro retrase. Grila de repartiție pentru acest venit specific trebuie, prin urmare, să reflecte atât cota aferentă din capitalul BCE, cât și durata fazei de emisiune.

               (13)

               Retragerea bancnotelor euro trebuie reglementată prin decizii separate, adoptate potrivit articolului 5 din Decizia BCE/2003/4 (7).

               (14)

               Achizițiile în temeiul Deciziei BCE/2009/16 (8), al Deciziei BCE/2011/17 (9) și al Deciziei (UE) 2015/774 a Băncii Centrale Europene (BCE/2015/10) (10), care privește achiziționarea de instrumente de natura datoriei emise de administrații centrale, regionale și locale și de agenții recunoscute și instrumente de natura datoriei substitut emise de societăți nefinanciare publice, ar trebui considerate ca generând venit la rata de referință,

         ADOPTĂ PREZENTA DECIZIE:
   Articolul 1
   Definiții
   În sensul prezentei decizii:

               (a)

               „BCN” înseamnă o bancă centrală națională a unui stat membru a cărui monedă este euro;

               (b)

               „instituție de credit” înseamnă fie: (a) o instituție de credit în sensul articolului 4 alineatul (1) din Regulamentul (UE) nr. 575/2013 al Parlamentului European și al Consiliului (11), care este supusă supravegherii de către o autoritate competentă; fie (b) o altă instituție de credit, în sensul articolului 123 alineatul (2) din tratat, care este supusă verificării pe baza unor standarde comparabile cu cele folosite în supravegherea efectuată de o autoritate competentă;

               (c)

               „bază de calcul” înseamnă valoarea pasivelor calificate din cadrul bilanțului fiecărei BCN, stabilită în conformitate cu anexa I la prezenta decizie;

               (d)

               „data substituirii monedei fiduciare cu moneda euro” înseamnă data la care bancnotele și monedele euro devin mijloc legal de plată într-un stat membru a cărui monedă este euro;

               (e)

               „anul substituirii monedei fiduciare cu moneda euro” înseamnă o perioadă de 12 luni care începe de la data substituirii monedei fiduciare cu moneda euro;

               (f)

               „solduri intra-Eurosistem aferente bancnotelor euro aflate în circulație” înseamnă creanțele și angajamentele născute între o BCN și BCE și între o BCN și celelalte BCN, ca rezultat al aplicării articolului 4 din Decizia BCE/2010/29;

               (g)

               „grilă de repartiție pentru capitalul subscris” înseamnă cotele, exprimate în procente, pe care BCN le dețin în capitalul subscris al BCE, care rezultă din aplicarea cu privire la BCN a ponderilor din grila de repartiție prevăzută la articolul 29.1 din Statutul SEBC și care sunt aplicabile pentru exercițiul financiar relevant;

               (h)

               „bancnote euro retrase” înseamnă orice tip sau serie de bancnote euro care au fost retrase din circulație printr-o decizie a Consiliului guvernatorilor adoptată în conformitate cu articolul 5 din Decizia BCE/2003/4;

               (i)

               „fază de emisiune”, în legătură cu un anumit tip sau o anumită serie de bancnote euro, înseamnă perioada cuprinsă între data la care prima emisiune a unei bancnote euro de acest tip sau din această serie este înregistrată în baza de calcul și data la care ultima emisiune a unei bancnote euro de acest tip sau din această serie este înregistrată în baza de calcul;

               (j)

               „rată de referință” înseamnă cea mai recentă rată a dobânzii marginale care este disponibilă și folosită de Eurosistem în licitațiile sale pentru operațiuni principale de refinanțare în temeiul articolului 6 din Orientarea (UE) 2015/510 a Băncii Centrale Europene (BCE/2014/60) (12). Dacă, în vederea decontării, se efectuează în aceeași zi mai mult de o operațiune principală de refinanțare, se folosește media simplă a ratelor marginale ale operațiunilor efectuate în paralel;

               (k)

               „active identificabile” înseamnă valoarea activelor deținute în contrapartidă cu baza de calcul în bilanțul fiecărei BCN, stabilite în conformitate cu anexa II la prezenta decizie;

               (l)

               „perioadă de referință” înseamnă o perioadă de 24 de luni care începe cu 30 de luni înainte de data substituirii monedei fiduciare cu moneda euro;

               (m)

               „curs de schimb zilnic de referință” înseamnă cursul de schimb zilnic de referință, stabilit pe baza procedurii de concertare zilnică regulată între băncile centrale din cadrul și din afara Sistemului European al Băncilor Centrale, care în mod normal are loc la 14.15, ora Europei Centrale (13);

               (n)

               „anulare” înseamnă a elimina bancnotele euro retrase din postul din bilanț „bancnote în circulație”;

               (o)

               „grilă pentru emisiunea de bancnote euro” înseamnă valoarea medie a grilei de repartiție pentru capitalul subscris pe parcursul fazei de emisiune a unui tip sau a unei serii de bancnote euro retrase;

               (p)

               „bilanț armonizat” (BA) înseamnă bilanțul armonizat, astfel cum este prevăzut în anexa VIII la Orientarea (UE) 2016/2249 a Băncii Centrale Europene (BCE/2016/34) (14).

         Articolul 2
   Soldurile intra-Eurosistem aferente bancnotelor euro aflate în circulație
   (1)   Soldurile intra-Eurosistem aferente bancnotelor euro aflate în circulație se calculează lunar și se înscriu în registrele BCE și BCN în prima zi lucrătoare a lunii, având data valutei din ultima zi lucrătoare din luna precedentă.
   Atunci când un stat membru adoptă moneda euro, calcularea soldurilor intra-Eurosistem aferente bancnotelor euro aflate în circulație în conformitate cu primul paragraf se înscrie în registrele BCE și BCN cu data valutei de la data substituirii monedei fiduciare cu moneda euro.
   Pentru perioada 1-31 ianuarie a primului an din care se va aplica fiecare ajustare cincinală prevăzută la articolul 29.3 din Statutul SEBC, soldurile intra-Eurosistem aferente bancnotelor aflate în circulație se calculează pe baza grilei ajustate de repartiție pentru capitalul subscris aplicate la soldurile aferente volumului total de bancnote euro aflate în circulație la data de 31 decembrie a anului anterior.
   (2)   Soldurile intra-Eurosistem aferente bancnotelor euro aflate în circulație, inclusiv cele rezultate din aplicarea articolului 4 din prezenta decizie, se remunerează la rata de referință.
   (3)   Remunerarea menționată la alineatul (2) se decontează trimestrial prin plăți TARGET2.
   Articolul 3
   Metoda de evaluare a venitului monetar
   (1)   Valoarea venitului monetar al fiecărei BCN se determină prin măsurarea venitului efectiv obținut din activele identificabile înscrise în registrele acesteia. Ca excepții:

               (a)

               se consideră că aurul nu generează venit;

               (b)

               se consideră că următoarele generează venit monetar la rata de referință:

                           (i)

                           titlurile de valoare deținute în scopuri de politică monetară în temeiul Deciziei BCE/2009/16;

                           (ii)

                           titlurile de valoare deținute în scopuri de politică monetară în temeiul Deciziei BCE/2011/17;

                           (iii)

                           instrumentele de natura datoriei emise de administrații centrale, regionale și locale și de agenții recunoscute și instrumentele de natura datoriei substitut emise de societăți nefinanciare publice deținute în scopuri de politică monetară în temeiul Deciziei (UE) 2015/774 (BCE/2015/10).

         (2)   Dacă valoarea activelor identificabile ale unei BCN este mai mare sau mai mică decât valoarea bazei sale de calcul, diferența se compensează aplicând rata de referință la valoarea diferenței.
   Articolul 4
   Ajustări aduse soldurilor intra-Eurosistem
   (1)   Pentru calcularea venitului monetar, soldurile intra-Eurosistem aferente bancnotelor euro aflate în circulație ale fiecărei BCN se ajustează cu o sumă compensatorie determinată în conformitate cu următoarea formulă:

               C = (K – A) × S

         unde:

               C

               este suma compensatorie,

               K

               este suma în euro pentru fiecare BCN care rezultă din aplicarea grilei de repartiție pentru capitalul subscris la valoarea medie a bancnotelor aflate în circulație în cursul perioadei de referință, cantitatea de bancnote aflate în circulație exprimate în moneda națională a statului membru care adoptă moneda euro fiind convertită în euro la cursul de schimb zilnic de referință în cursul perioadei de referință,

               A

               este valoarea medie în euro, pentru fiecare BCN, a bancnotelor aflate în circulație în cursul perioadei de referință, convertită în euro la cursul de schimb zilnic de referință în cursul perioadei de referință,

               S

               este următorul coeficient corespunzător fiecărui exercițiu financiar, începând cu data substituirii monedei fiduciare cu moneda euro:

                           Exercițiul financiar

                           Coeficient

                           Anul substituirii monedei fiduciare cu moneda euro

                           1

                           Anul substituirii monedei fiduciare cu moneda euro plus un an

                           0,8606735

                           Anul substituirii monedei fiduciare cu moneda euro plus doi ani

                           0,7013472

                           Anul substituirii monedei fiduciare cu moneda euro plus trei ani

                           0,5334835

                           Anul substituirii monedei fiduciare cu moneda euro plus patru ani

                           0,3598237

                           Anul substituirii monedei fiduciare cu moneda euro plus cinci ani

                           0,1817225

         (2)   Totalul sumelor compensatorii ale BCN este zero.
   (3)   Sumele compensatorii se calculează de fiecare dată când un stat membru adoptă moneda euro sau când se modifică grila de repartiție pentru capitalul subscris a BCE.
   (4)   Atunci când o BCN intră în Eurosistem, suma sa compensatorie este alocată celorlalte BCN proporțional cu cotele corespunzătoare ale celorlalte BCN din grila de repartiție pentru capitalul subscris, cu semnul (+/–) inversat, și se va adăuga la orice alte sume compensatorii deja aplicabile pentru alte BCN.
   (5)   Sumele compensatorii și înregistrările din contabilitate destinate să echilibreze respectivele sume compensatorii se înscriu în conturi intra-Eurosistem distincte în contabilitatea fiecărei BCN, cu data valutei de la data substituirii monedei fiduciare cu moneda euro și cu aceeași dată a valutei pentru fiecare an ulterior din perioada de ajustare. Înregistrările din contabilitate destinate echilibrării sumelor compensatorii nu se remunerează.
   (6)   Prin derogare de la alineatul (1), la apariția unor evenimente specifice legate de modificări în circuitul bancnotelor, astfel cum sunt descrise în anexa III la prezenta decizie, soldurile intra-Eurosistem aferente bancnotelor euro aflate în circulație ale fiecărei BCN se ajustează în conformitate cu dispozițiile anexei respective.
   (7)   Ajustările soldurilor intra-Eurosistem prevăzute în prezentul articol încetează a se mai aplica începând cu prima zi a celui de al șaselea an de la anul substituirii monedei fiduciare cu moneda euro.
   Articolul 5
   Calcularea și repartizarea venitului monetar
   (1)   Venitul monetar al fiecărei BCN este calculat zilnic de către BCE. Calculul se bazează pe datele contabile raportate de BCN către BCE. BCE informează trimestrial BCN cu privire la sumele cumulative.
   (2)   Valoarea venitului monetar al fiecărei BCN se ajustează cu valoarea echivalentă oricărei dobânzi acumulate, plătite sau primite pentru pasivele incluse în baza de calcul și în conformitate cu orice decizie a Consiliului guvernatorilor adoptată în temeiul articolului 32.4 al doilea paragraf din Statutul SEBC.
   (3)   Repartizarea sumei veniturilor monetare ale fiecărei BCN proporțional cu grila de repartiție pentru capitalul subscris are loc la sfârșitul fiecărui exercițiu financiar.
   Articolul 6
   Calcularea și repartizarea venitului rezultat din anularea bancnotelor euro
   (1)   Bancnotele euro retrase fac parte în continuare din baza de calcul până la momentul la care unul dintre următoarele două evenimente se produce primul: sunt schimbate sau sunt anulate.
   (2)   Consiliul guvernatorilor poate decide să anuleze bancnotele euro retrase și, în acest caz, specifică data anulării și valoarea totală a provizionului ce urmează să fie constituit în privința acelor bancnote euro retrase ce urmează să fie schimbate.
   (3)   Bancnotele euro retrase sunt anulate astfel:

               (a)

               la data anulării, posturile „Bancnote în circulație” din bilanțurile BCE și BCN se diminuează cu valoarea totală a bancnotelor euro retrase care se află încă în circulație. În acest scop, valorile efective ale bancnotelor euro retrase care au fost puse în circulație se ajustează la valorile lor proporționale calculate în conformitate cu grila pentru emisiunea de bancnote euro, iar diferențele se decontează între BCE și BCN;

               (b)

               valoarea ajustată a bancnotelor euro retrase este anulată în postul din bilanț „Bancnote în circulație” și se trece în conturile de profit și pierdere ale BCN;

               (c)

               fiecare BCN constituie un provizion pentru bancnotele euro retrase care urmează să fie schimbate. Acest provizion este echivalent cu cota BCN respective din valoarea totală a provizionului, calculată cu ajutorul grilei pentru emisiunea de bancnote euro.

         (4)   Bancnotele euro retrase care sunt schimbate după data anulării se înregistrează în contabilitatea BCN care le-a acceptat. Intrarea de bancnote euro retrase se redistribuie între BCN cel puțin o dată pe an prin aplicarea grilei pentru emisiunea de bancnote euro, iar diferențele se decontează între acestea. Fiecare BCN compensează valoarea proporțională cu provizionul său sau, în cazul în care intrarea este mai mare decât provizionul, înregistrează costul corespunzător în contul său de profit și pierdere.
   (5)   Consiliul guvernatorilor reexaminează anual valoarea totală a provizionului.
   Articolul 7
   Abrogare
   (1)   Decizia BCE/2010/23 se abrogă.
   (2)   Trimiterile la decizia abrogată se interpretează ca trimiteri la prezenta decizie.
   Articolul 8
   Intrarea în vigoare
   Prezenta decizie intră în vigoare la 31 decembrie 2016.

      Adoptată la Frankfurt pe Main, 3 noiembrie 2016.

            Președintele BCE

         Mario DRAGHI

      (1)  Decizia BCE/2010/23 din 25 noiembrie 2010 privind repartizarea venitului monetar al băncilor centrale naționale ale statelor membre a căror monedă este euro (JO L 35, 9.2.2011, p. 17).

      (2)  A se vedea anexa IV.

      (3)  Regulamentul (CE) nr. 974/98 al Consiliului din 3 mai 1998 privind introducerea euro (JO L 139, 11.5.1998, p. 1).

      (4)  Orientarea BCE/2006/9 din 14 iulie 2006 privind anumite pregătiri în vederea substituirii monedei fiduciare cu moneda euro și privind alimentarea anticipată și alimentarea anticipată secundară cu bancnote și monede metalice euro în afara zonei euro (JO L 207, 28.7.2006, p. 39).

      (5)  Decizia BCE/2010/29 din 13 decembrie 2010 privind emisiunea de bancnote euro (JO L 35, 9.2.2011, p. 26).

      (6)  Decizia BCE/2014/57 din 15 decembrie 2014 privind distribuirea provizorie a venitului Băncii Centrale Europene (JO L 53, 25.2.2015, p. 24).

      (7)  Decizia BCE/2003/4 din 20 martie 2003 privind valorile nominale, specificațiile, reproducerea, schimbul și retragerea bancnotelor euro (JO L 78, 25.3.2003, p. 16).

      (8)  Decizia BCE/2009/16 din 2 iulie 2009 privind punerea în aplicare a programului de achiziționare de obligațiuni garantate (JO L 175, 4.7.2009, p. 18).

      (9)  Decizia BCE/2011/17 din 3 noiembrie 2011 privind punerea în aplicare a celui de al doilea program de achiziționare de obligațiuni garantate (JO L 297, 16.11.2011, p. 70).

      (10)  Decizia (UE) 2015/774 a Băncii Centrale Europene din 4 martie 2015 privind un program de achiziționare de active de către sectorul public de pe piețele secundare (BCE/2015/10) (JO L 121, 14.5.2015, p. 20).

      (11)  Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (JO L 176, 27.6.2013, p. 1).

      (12)  Orientarea (UE) 2015/510 a Băncii Centrale Europene din 19 decembrie 2014 privind punerea în aplicare a cadrului de politică monetară a Eurosistemului (Orientarea privind documentația generală) (BCE/2014/60) (JO L 91, 2.4.2015, p. 3).

      (13)  Ora Europei Centrale ia în considerare trecerea la ora de vară a Europei Centrale.

      (14)  Orientarea (UE) 2016/2249 a Băncii Centrale Europene din 3 noiembrie 2016 privind cadrul juridic al procedurilor contabile și al raportării financiare din Sistemul European al Băncilor Centrale (BCE/2016/34) (a se vedea pagina 37 din prezentul Jurnal Oficial).

      ANEXA I

         STRUCTURA BAZEI DE CALCUL

                  A.

                  Baza de calcul cuprinde, cu excluderea oricărui alt element:

                              1.

                              Bancnote în circulație
                              În sensul prezentei anexe, în cursul anului substituirii monedei fiduciare cu moneda euro pentru fiecare nouă bancă centrală națională (BCN) care intră în Eurosistem, „Bancnote aflate în circulație”:

                                          (a)

                                          includ bancnotele emise de BCN și exprimate în unitatea sa monetară națională; și

                                          (b)

                                          trebuie reduse cu valoarea împrumuturilor neremunerate legate de bancnotele euro care au făcut obiectul alimentării anticipate, care nu au fost încă debitate [parte din postul de activ 6 din bilanțul armonizat (BA)].

                                    Ulterior anului relevant al substituirii monedei fiduciare cu moneda euro, pentru fiecare BCN, „bancnote în circulație” înseamnă bancnote exprimate în euro, cu excluderea oricăror altor bancnote.
                              Dacă data substituirii monedei fiduciare cu moneda euro este o zi în care TARGET2 este închis, pasivul unei BCN care rezultă din bancnotele euro care au făcut obiectul alimentării anticipate în temeiul Orientării BCE/2006/9 și au intrat în circulație înainte de data substituirii monedei fiduciare cu moneda euro face parte din baza de calcul (ca parte a conturilor de corespondent din postul de pasiv 10.4 din BA) până ce pasivul devine parte a angajamentelor intra-Eurosistem care rezultă din tranzacții TARGET2.

                              2.

                              Angajamentele exprimate în euro față de instituțiile de credit din zona euro, legate de operațiunile de politică monetară, care includ oricare dintre următoarele elemente:

                                          (a)

                                          conturi curente, inclusiv rezervele minime obligatorii conform articolului 19.1 din Statutul SEBC (postul de pasiv 2.1 din BA);

                                          (b)

                                          sume aflate în depozite în cadrul facilității de depozit din Eurosistem (postul de pasiv 2.2 din BA);

                                          (c)

                                          depozite la termen (postul de pasiv 2.3 din BA);

                                          (d)

                                          angajamente ce rezultă din operațiuni reversibile de reglaj fin (postul de pasiv 2.4 din BA);

                                          (e)

                                          depozite legate de apelurile în marjă (postul de pasiv 2.5 din BA).

                              3.

                              Pasive sub formă de depozite constituite de contrapărțile Eurosistemului care nu și-au îndeplinit obligațiile, reclasificate de la postul de pasiv 2.1 din BA.

                              4.

                              Angajamente intra-Eurosistem ale BCN provenite din emisiunea de certificate de creanță ale BCE în temeiul articolului 13 din Orientarea (UE) 2015/510 (BCE/2014/60) (elementul de pasiv 10.2 din BA).

                              5.

                              Angajamentele nete intra-Eurosistem aferente bancnotelor euro aflate în circulație, inclusiv cele rezultate din aplicarea articolului 4 din prezenta decizie (parte din postul de pasiv 10.3 din BA).

                              6.

                              Angajamentele nete intra-Eurosistem rezultate din tranzacții TARGET2 remunerate la rata de referință (parte din postul de pasiv 10.4 din BA).

                              7.

                              Dobânda acumulată înregistrată la sfârșitul fiecărui trimestru de fiecare BCN pentru angajamentele de politică monetară cu scadența la un an sau mai mult (parte din postul de pasiv 12.2 din BA).

                              8.

                              Angajamentele față de BCE care garantează o creanță legată de contracte de swap între BCE și o bancă centrală din afara Eurosistemului, care generează un venit net pentru Eurosistem (parte din pasivele extrabilanțiere).

                  B.

                  Valoarea bazei de calcul a fiecărei BCN se calculează în conformitate cu principiile și normele contabile armonizate prevăzute de Orientarea (UE) 2016/2249 (BCE/2016/34).

      ANEXA II

         ACTIVE IDENTIFICABILE

                  A.

                  Activele identificabile includ, cu excluderea oricărui alt element:

                              1.

                              Împrumuturi exprimate în euro acordate instituțiilor de credit din zona euro în legătură cu operațiunile de politică monetară [postul de activ 5 din bilanțul armonizat (BA)].

                              2.

                              Titluri de valoare deținute în scopuri de politică monetară (parte din postul de activ 7.1 din BA).

                              3.

                              Creanțe intra-Eurosistem echivalente transferului de active din rezervele valutare, altele decât aurul, la BCE în temeiul articolului 30 din Statutul SEBC (parte din postul de activ 9.2 din BA).

                              4.

                              Creanțe nete intra-Eurosistem aferente bancnotelor euro aflate în circulație, inclusiv cele rezultate din aplicarea articolului 4 din prezenta decizie (parte din postul de activ 9.4 din BA).

                              5.

                              Creanțe nete intra-Eurosistem rezultate din tranzacții TARGET2 remunerate la rata de referință (parte din postul de activ 9.5 din BA).

                              6.

                              Aur, inclusiv creanțe legate de aurul transferat la BCE, într-o cantitate care să permită fiecărei BCN să identifice o anumită proporție din aurul său care corespunde aplicării cotei sale în grila de repartiție pentru capitalul subscris la cantitatea totală de aur identificat de toate BCN (postul de activ 1 și parte din postul de activ 9.2 din BA).
                              În sensul prezentei decizii, valoarea aurului este stabilită pe baza prețului în euro pentru o uncie de aur fin de la 31 decembrie 2002.

                              7.

                              Creanțe rezultate din bancnotele euro care au făcut obiectul alimentării anticipate în conformitate cu Orientarea BCE/2006/9 și care ulterior au intrat în circulație înainte de data substituirii monedei fiduciare cu moneda euro (parte din postul de activ 4.1 din BA până la data substituirii monedei fiduciare cu moneda euro și, după aceea, parte din conturile de corespondent în cadrul postului de activ 9.5 din BA), dar numai până când creanțele respective devin parte a creanțelor intra-Eurosistem rezultate din tranzacțiile TARGET2.

                              8.

                              Creanțe exigibile care rezultă din neîndeplinirea obligațiilor de către contrapărțile Eurosistemului în contextul operațiunilor de creditare ale Eurosistemului și/sau active sau creanțe financiare în raport cu terți alocate și/sau dobândite în contextul valorificării garanțiilor oferite de contrapărțile Eurosistemului care nu și-au îndeplinit obligațiile în contextul operațiunilor de creditare ale Eurosistemului reclasificate de la postul de activ 5 din BA (parte din postul de activ 11.6 din BA).

                              9.

                              Dobânda acumulată înregistrată la sfârșit de trimestru de fiecare BCN pentru activele rezultate din operațiunile de politică monetară cu scadența la un an sau mai mult (parte din postul de activ 11.5 din BA).

                              10.

                              Creanțe asupra unor contrapărți din zona euro legate de contracte de swap între BCE și o bancă centrală din afara Eurosistemului, care generează un venit net pentru Eurosistem (parte din postul de activ 3.1 din BA).

                  B.

                  Valoarea activelor identificabile ale fiecărei BCN se calculează în conformitate cu principiile și normele contabile armonizate prevăzute de Orientarea (UE) 2016/2249 (BCE/2016/34).

      ANEXA III
      A.   Prima ajustare ocazională

      Dacă valoarea medie totală a bancnotelor aflate în circulație în anul substituirii monedei fiduciare cu moneda euro este mai mică decât valoarea medie totală în euro a bancnotelor aflate în circulație în perioada de referință (inclusiv cele exprimate în moneda națională a statului membru care a adoptat moneda euro și convertite în euro la cursul de schimb zilnic de referință în perioada de referință), atunci coeficientul „S” care se aplică în cazul anului substituirii monedei fiduciare cu moneda euro în conformitate cu articolul 4 alineatul (1) trebuie redus, cu efect retroactiv, în proporție egală cu cea a descreșterii valorii medii totale a bancnotelor aflate în circulație.
      Reducerea nu trebuie să conducă la un coeficient mai mic de 0,8606735. Dacă această derogare este aplicată, un sfert din reducerea rezultată în cazul sumelor compensatorii (C) ale BCN aplicabile în anul substituirii monedei fiduciare cu moneda euro trebuie adăugat sumelor compensatorii ale fiecărei BCN aplicabile în al doilea, al treilea, al patrulea și al cincilea an după anul substituirii monedei fiduciare cu moneda euro în conformitate cu articolul 4 alineatul (1).
      B.   A doua ajustare ocazională

      În cazul în care BCN pentru care suma compensatorie prevăzută la articolul 4 alineatul (1) este o cifră pozitivă plătesc o remunerare netă pentru soldurile intra-Eurosistem aferente bancnotelor aflate în circulație, remunerare care conduce la o cheltuială netă atunci când este adăugată la postul „rezultat net al cumulării venitului monetar” din contul lor de profit și pierdere la sfârșitul anului, coeficientul „S” care se aplică în cazul anului substituirii monedei fiduciare cu moneda euro în conformitate cu articolul 4 alineatul (1) trebuie redus atât cât este necesar pentru a elimina această situație.
      Reducerea nu trebuie să conducă la un coeficient mai mic de 0,8606735. Dacă această derogare este aplicată, un sfert din reducerea rezultată în cazul sumelor compensatorii (C) ale BCN aplicabile în anul substituirii monedei fiduciare cu moneda euro trebuie adăugat sumelor compensatorii ale fiecărei BCN aplicabile în al doilea, al treilea, al patrulea și al cincilea an după anul substituirii monedei fiduciare cu moneda euro în conformitate cu articolul 4 alineatul (1).

      ANEXA IV

         DECIZIA ABROGATĂ CU LISTA MODIFICĂRILOR SUCCESIVE ALE ACESTEIA

                  Decizia BCE/2010/23

                     JO L 35, 9.2.2011, p. 17.

                  Decizia BCE/2011/18

                     JO L 319, 2.12.2011, p. 116.

                  Decizia BCE/2014/24

                     JO L 117, 7.6.2014, p. 168.

                  Decizia BCE/2014/56

                     JO L 53, 25.2.2015, p. 21.

                  Decizia BCE/2015/37

                     JO L 313, 28.11.2015, p. 42.


title: 2012/584/UE: Decizia Parlamentului European din 10 mai 2012 privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/229

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2010
   (2012/584/UE)
   PARLAMENTUL EUROPEAN,

               —

               având în vedere conturile anuale ale Agenției Europene a Căilor Ferate pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene a Căilor Ferate pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (3), în special articolul 39,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A7-0118/2012),

               1.

               acordă directorului executiv al Agenției Europene a Căilor Ferate descărcarea de gestiune pentru execuția bugetului Agenției aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene a Căilor Ferate, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 100.

      (2)  JO L 248, 16.9.2002, p. 1.

      (3)  JO L 164, 30.4.2004, p. 1.

      (4)  JO L 357, 31.12.2002, p. 72.
   ANEXĂ

      RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

               Agenția Europeană a Căilor Ferate

               2006

               2007

               2008

               2009

               Performanță

               Agenția își desfășoară activitățile în două locații, fapt care generează costuri suplimentare; Agenția nu a găsit încă modalități de compensare a costurilor rezultate în urma obligației de a fi situată în două orașe

                           —

                           Principiul bunei gestiuni financiare nu a fost respectat în mod riguros: evaluarea nevoii de lichidități nu a fost pregătită în mod adecvat de Agenție

                           —

                           Agenția își desfășoară activitățile în două locații, fapt care generează costuri suplimentare (posturi directe: 450 000 EUR)

                           —

                           Solicită Agenției să prezinte o analiză diacronică a operațiunilor realizate în exercițiul care face obiectul descărcării de gestiune și a celor realizate în exercițiile precedente

                           —

                           Solicită Agenției să stabilească obiectivele SMART și indicatorii RACER, precum și să realizeze diagrama Gantt → promovarea unei abordări orientate spre rezultate

                           —

                           Ineficiență cauzată de folosirea a două locații pentru o agenție

                           —

                           Agenția își desfășoară activitățile în două locații, fapt care generează costuri suplimentare

                           —

                           Folosirea a două locații generează costuri suplimentare pentru Agenție

                           —

                           Solicită Agenției să prezinte o comparație între operațiunile realizate în exercițiul care face obiectul descărcării de gestiune și cele realizate în exercițiul precedent

               Reportarea creditelor

               Principiul bugetar al anualității nu a fost respectat cu strictețe: Agenția a executat 72 % din creditele sale de angajament; nivelurile de reportare a creditelor pentru cheltuieli administrative și cheltuieli de exploatare s-au ridicat la 37,5 % și, respectiv, 85 %

                           —

                           Agenția a avut dificultăți în cadrul programării activităților sale și al stabilirii bugetului corespunzător acestora; peste 35 % din creditele finale pentru 2007 nu au fost utilizate în cursul exercițiului

                           —

                           Invită Agenția să depună eforturi pentru a crește rata de execuție a bugetului

               Agenția a avut dificultăți în cadrul programării activităților sale și al stabilirii bugetului corespunzător acestora

                           —

                           Agenția nu a abordat problema reportării creditelor de la un exercițiu financiar la următorul; reportarea a 41 % din creditele de la titlul II reprezintă o încălcare gravă a principiului bugetar al anualității

                           —

                           Solicită să fie anexat bugetului aferent fiecărui exercițiu un raport privind creditele neutilizate reportate din exercițiile anterioare;

                           —

                           Curtea de Conturi a evidențiat anulări și întârzieri în procedurile de achiziții publice, întârzieri repetate în execuția plăților și modificări semnificative aduse programului de lucru în cursul anului

               Proceduri de achiziții

               Agenția trebuie să lanseze proceduri de achiziții în acele domenii acoperite în prezent de contracte care nu au făcut obiectul procedurii standard

                           —

                           Probleme de transparență legate de criteriile de selecție și de cele de atribuire a contractelor: nu se justifica utilizarea unei proceduri negociate;

                           —

                           reiterează necesitatea de a îmbunătăți gestiunea achizițiilor

               Probleme de transparență legate de criteriile de selecție și de cele de atribuire a contractelor

               n.a.

               Resurse umane

               n.a.

               n.a.

               n.a.

                           —

                           Invită Agenția să reflecte mai bine în programul său de lucru și în raportul anual de activitate repartizarea planificată a resurselor umane

                           —

                           Își exprimă preocuparea cu privire la nerespectarea Statutului funcționarilor și a normelor de aplicare a acestuia în mod retroactiv

                           —

                           Îndeamnă Agenția să creeze o procedură consolidată de recrutare care să fie utilizată ca manual pentru întregul personal implicat în noile recrutări

               Audit intern

               Au fost constate deficiențe în sistemul de control intern: Agenția nu a adoptat norme de aplicare a regulamentului său financiar

               Agenția nu respectă strict Statutul funcționarilor

               Invită Agenția să ia măsuri pentru a realiza 4 dintre cele 36 de recomandări formulate de Serviciul de Audit Intern → adică să aplice anumite norme de control intern în ceea ce privește semnăturile bancare, separarea sarcinilor, posturile sensibile și menținerea competențelor de delegare

               Constată că Agenția trebuie să mai dea curs la șase dintre cele zece recomandări făcute de IAS cu privire la gestionarea resurselor umane

          ---documentbreak---

               17.10.2012

               RO

               Jurnalul Oficial al Uniunii Europene

               L 286/230

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2010
   PARLAMENTUL EUROPEAN,

               —

               având în vedere conturile anuale ale Agenției Europene a Căilor Ferate pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției Europene a Căilor Ferate pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (3), în special articolul 39,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A7-0118/2012),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2010 și cu privire la legalitatea și regularitatea operațiunilor subiacente;

               B.

               întrucât, la 10 mai 2011, Parlamentul a acordat directorului executiv al Agenției Europene a Căilor Ferate descărcarea de gestiune pentru execuția bugetului Agenției aferent exercițiului financiar 2009 (5), iar în rezoluția sa care însoțea decizia de descărcare de gestiune, printre altele:

                           —

                           invită Agenția să abordeze problema reportării creditelor de la un exercițiu financiar la următorul; reportarea a 41 % din creditele de la titlul II reprezintă o încălcare gravă a principiului bugetar al anualității;

                           —

                           remarcă faptul că Curtea de Conturi a evidențiat anulări și întârzieri în procedurile de achiziții publice, întârzieri repetate în execuția plăților și modificări semnificative aduse programului de lucru în cursul anului;

                           —

                           îndeamnă Agenția să creeze o procedură consolidată de recrutare care să fie utilizată ca manual pentru întregul personal implicat în noile recrutări;

               C.

               întrucât bugetul general al Agenției pentru 2010 s-a ridicat la 24 147 240 EUR, ceea ce reprezintă o creștere cu 14,9 % față de 2009; întrucât contribuția inițială a Uniunii Europene la bugetul Agenției pentru exercițiul financiar 2010 a fost de 23 260 000 EUR, comparativ cu 16 060 000 EUR în 2009, ceea ce reprezintă o majorare cu 44,83 %,

      Gestiunea bugetară și financiară

               1.

               reamintește că contribuția inițială a Uniunii la bugetul Agenției a fost de 23 260 000 EUR în 2010; constată însă că suma de 214 000 EUR, provenită din recuperarea excedentului, a fost adăugată la fondurile alocate inițial, contribuția totală a Uniunii ridicându-se astfel în 2010 la 23 474 000 EUR;

               2.

               constată, pe baza raportului anual de activitate (RAA) al Agenției, că 99 % din credite au fost angajate, iar 77 % au fost utilizate pentru plăți; constată în special că:

                           —

                           în cadrul titlului I, totalul creditelor angajate s-a ridicat la 14 507 149 EUR, din care 99 % au fost folosite pentru executarea plăților, în timp ce 77 % din creditele reportate în 2010 au fost utilizate pentru executarea plăților;

                           —

                           în cadrul titlului II, aproape 100 % din credite au fost angajate, iar 62 % au fost folosite pentru executarea plăților, în timp ce 92 % din creditele reportate în 2010 au fost utilizate pentru executarea plăților;

                           —

                           în cadrul titlului III, aproape 100 % din credite au fost angajate, din care 62 % au fost folosite pentru plăți, în timp ce 95 % din creditele reportate în 2010 au fost utilizate pentru executarea plăților;

                     apreciază faptul că Agenția oferă informații cu privire la utilizarea creditelor reportate din 2009 în 2010;

               3.

               consideră că optimizarea utilizării resurselor bugetare este foarte importantă în condițiile crizei financiare și îndeamnă Comisia și Agenția să analizeze și să stabilească nevoile bugetare reale pentru îndeplinirea tuturor atribuțiilor ce îi revin Agenției;

      Transferuri

               4.

               constată din Raportul privind informațiile de gestiune bugetară și financiară (RBFMI) că, în decembrie 2009, Agenția și-a dat seama că previziunile referitoare la capitolul 11 (cheltuielile cu personalul) din bugetul 2010 nu erau corecte, titlul I fiind subestimat cu aproximativ 1 500 000 EUR; înțelege din informațiile primite de la Agenție că situația respectivă a fost provocată de:

                           —

                           o eroare sistemică de calcul al previziunilor referitoare la cheltuielile cu personalul, deoarece calculul previziunilor s-a bazat pe grila de salarizare de bază pentru 2007, trei indexări anuale lipsind prin urmare;

                           —

                           creșterea numărului de agenți contractuali rezultată în urma reducerii numărului de posturi permanente noi solicitate de Agenție;

               5.

               ia act de decizia Agenției de a transfera o sumă de 500 000 EUR de la titlul II la titlul I și o sumă de 500 000 EUR de la titlul III la titlul I; constată, pe baza informațiilor furnizate de Agenție, că decizia a fost aprobată de Consiliul de administrație și de Comisie;

               6.

               constată în plus că, pentru a acoperi diferența rămasă, Agenția a pus în aplicare măsuri complementare de reducere a cheltuielilor de la titlul I; constată, pe baza informațiilor prezentate de Agenție, că aceste măsuri au permis o economie suplimentară de mai puțin de 300 000 EUR; ia notă de faptul că această sumă a fost transferată înapoi la titlul II;

               7.

               regretă faptul că erorile din previziunile bugetare au dus la anularea sau amânarea anumitor investiții; îndeamnă Agenția să informeze de îndată autoritatea care acordă descărcarea de gestiune cu privire la măsurile aplicate pentru a permite previziuni de cheltuieli mai bune;

               8.

               este preocupat de faptul că situația respectivă nu a fost semnalată de Curtea de Conturi în raportul său privind conturile anuale ale Agenției pentru exercițiul financiar 2010; solicită Curții de Conturi să ofere autorității care acordă descărcarea de gestiune explicații cu privire la această omisiune;

      Reportarea creditelor

               9.

               remarcă, pe baza informațiilor furnizate de Curtea de Conturi, că creditele reportate în exercițiul 2011 s-au ridicat la suma de 5 500 000 EUR, din care 4 300 000 EUR (78 %) privesc produse și servicii care urmau să fie furnizate în 2011;

               10.

               reamintește că Agenția a reportat deja fonduri importante din exercițiul financiar 2008, respectiv 2009, în exercițiul financiar 2010; consideră că aceste încălcări grave ale principiului bugetar al anualității nu mai pot fi acceptate în viitor și că, în cazul unei noi încălcări a principiului bugetar respectiv, ar trebui să se refuze data viitoare acordarea descărcării de gestiune; solicită Agenției să ia fără întârziere măsurile de remediere necesare;

               11.

               consideră că Agenția nu a soluționat în mod adecvat problema reportării creditelor de la un exercițiu financiar la următorul; reamintește importanța principiului bugetar al anualității; solicită Agenției să informeze autoritatea bugetară cu privire la acțiunile întreprinse pentru îmbunătățirea execuției bugetului anual și pentru reducerea reportările de credite bugetare;

               12.

               constată totuși răspunsul Agenției potrivit căruia aceasta analizează posibilitatea de a încheia contracte-cadru pentru studii mult mai rapid după adoptarea bugetului; constată, de asemenea, că Agenția s-a angajat să își revizuiască previziunile bugetare pentru 2011 și 2012 pentru a le alinia mai bine la nevoile sale reale și a optimiza utilizarea resurselor sale bugetare;

               13.

               invită Agenția să informeze autoritatea care acordă descărcarea de gestiune atunci când va fi disponibil raportul privind creditele neutilizate reportate din exercițiile anterioare, ce urmează să fie anexat bugetului aferent fiecărui exercițiu; reamintește Agenției că această cerere a fost deja formulată în cursul procedurii de descărcare de gestiune anterioare;

      Achiziții publice

               14.

               constată că, în scopul de a facilita planificarea anuală în materie de achiziții, Agenția va introduce, în cadrul programului anual de lucru (PAL), sistemul ABAC Contract destinat sprijinirii gestiunii descentralizate a contractelor;

               15.

               remarcă din raportul anual de activitate (RAA) al Agenției că 21 de proceduri de achiziții publice (negociate și deschise) au fost lansate în 2010, iar 12 au fost finalizate în 2010;

      Sistemul de contabilitate

               16.

               remarcă din RAA al Agenției că aceasta și-a actualizat manualul privind procedurile financiare, în conformitate cu modulele ABAC Workflow și ABAC Assets;

               17.

               salută punerea în aplicare de către Agenție, de la 1 septembrie 2010, a unui sistem centralizat de înregistrare a facturilor primite; subliniază că această măsură este necesară pentru a asigura înregistrarea la timp a tuturor facturilor și contribuie la evitarea întârzierilor în procesarea plăților;

      Resurse umane

               18.

               constată din Raportul Agenției privind informațiile de gestiune bugetară și financiară (RBFMI) că, la 31 decembrie 2010, Agenția număra 133 de agenți temporari (AT) și 9 agenți contractuali (AC); ia act și de faptul că procedurile de recrutare sunt încă în curs de desfășurare pentru a se ajunge la cifra de 139 AT prevăzută în schema de personal pentru 2010 și apoi la cifra de 144 AT prevăzută pentru 2011;

               19.

               constată pe baza RBFMI că în 2010Agenția număra 6 experți naționali detașați;

               20.

               observă, pe baza informațiilor prezentate de Agenție, că aceasta a elaborat un manual consolidat privind diferitele norme, instrucțiuni și orientări care reglementează recrutarea personalului; subliniază că este important ca recrutările individuale să fie tratate și gestionate fără a compromite principiul egalității de tratament între candidați;

      Performanță

      PAL și planificarea strategică

               21.

               solicită Agenției să includă în programul său anual de lucru informații mai clare privind pachetul bugetar global rezervat pentru achiziții și numărul indicativ și tipurile de contracte avute în vedere; constată că, de fapt, articolul 60 alineatul (3) din Regulamentul financiar al Agenției prevede acest lucru, precizând că „programul de lucru al Agenției implică o decizie de finanțare a activităților derulate, cu condiția ca acestea să fie identificate clar, iar criteriile de încadrare să fie definite cu exactitate”;

               22.

               îndeamnă, în plus, Agenția să elaboreze un plan multianual care să traducă obiectivele pe termen lung în sarcini multianuale și indicatorii-cheie de performanță aferenți; subliniază faptul că acest lucru ar ameliora furnizarea către părțile interesate de informații cu privire la obiective/activități, priorități strategice și alocarea resurselor;

               23.

               constată din RAA că planificarea activității și structura bugetului acesteia au fost revizuite în 2010 cu scopul de a introduce o planificare bazată pe activități din 2012;

      Două locații

               24.

               consideră că folosirea a două locații (Lille și Valenciennes) pentru desfășurarea activităților generează costuri suplimentare pentru Agenție; constată, de asemenea, că această observație a fost făcută încă din 2006 și că nicio măsură nu a fost luată de Consiliu pentru a modifica Decizia 2004/97/CE, Euratom (6) prin care se obligă Agenția să aibă un sediu dublu;

      Auditul intern

               25.

               ia notă de informațiile furnizate de Agenție potrivit cărora Serviciul de Audit Intern (IAS) a efectuat un audit privind procedurile de planificare și de stabilire a bugetului în 2010 pentru a oferi o asigurare rezonabilă în legătură cu sistemul de control intern al Agenției în ceea ce privește procedurile sale de planificare și de stabilire a bugetului; constată că recomandările IAS se referă la planificarea strategică, la coerența și acuratețea proiectului de estimare a veniturilor și cheltuielilor, la PAL ca decizie de finanțare și la strategia TI pe termen mediu; invită, prin urmare, Agenția să ia măsurile necesare pentru a da curs acestor recomandări ale IAS;

               26.

               invită Agenția să pună în aplicare recomandările IAS legate de auditul privind gestiunea resurselor umane realizat de IAS în 2009; constată că punerea în aplicare a trei dintre aceste recomandări (cu privire la gestionarea resurselor umane în planificarea anuală, la respectarea normelor și principiilor de transparență în evaluarea personalului, la prezentarea derogărilor de la Statutul funcționarilor) a înregistrat o întârziere de 6-12 luni; invită Agenția să informeze autoritatea care acordă descărcarea de gestiune cu privire la stadiul punerii în aplicare a acestor recomandări ale IAS;

               27.

               salută inițiativa Agenției de a institui la sfârșitul lui 2007 o structură de audit intern ce vizează furnizarea de sprijin și consiliere directorului executiv și conducerii Agenției cu privire la controlul intern, evaluarea riscurilor și auditul intern;

               28.

               atrage atenția asupra recomandărilor sale formulate în rapoartele precedente referitoare la descărcarea de gestiune, prezentate în anexa la prezenta rezoluție;

               29.

               atrage atenția Agenției asupra Rezoluției Parlamentului European din 10 mai 2011 referitoare la descărcarea de gestiune 2009: performanțele, gestiunea financiară și controlul agențiilor UE (7); solicită Agenției să se conformeze recomandărilor raportului respectiv;

               30.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (8) referitoare la performanțele, gestiunea financiară și controlul agențiilor.

      (1)  JO C 366, 15.12.2011, p. 100.

      (2)  JO L 248, 16.9.2002, p. 1.

      (3)  JO L 164, 30.4.2004, p. 1.

      (4)  JO L 357, 31.12.2002, p. 72.

      (5)  JO L 250, 27.9.2011, p. 191.

      (6)  Decizia 2004/97/CE, Euratom adoptată de comun acord de reprezentanții statelor membre, reuniți la nivel de șefi de stat sau de guvern din 13 decembrie 2003 privind amplasarea sediilor anumitor oficii și agenții ale Uniunii Europene (JO L 29, 3.2.2004, p. 15). A se vedea articolul 1 litera (f).

      (7)  JO L 250, 27.9.2011, p. 269.

      (8)  Texte adoptate, P7_TA(2012) 164 (a se vedea pagina 388din prezentul Jurnal Oficial).


title: 2014/832/UE: Decizia Consiliului din 7 noiembrie 2014 privind poziția care urmează să fie adoptată în numele Uniunii Europene în cadrul comitetului administrativ al Comisiei Economice pentru Europa a Organizației Națiunilor Unite cu privire la noul proiect de regulament aplicabil vehiculelor cu hidrogen și cu pilă de combustie

text:
               27.11.2014

               RO

               Jurnalul Oficial al Uniunii Europene

               L 341/15

         DECIZIA CONSILIULUI
   din 7 noiembrie 2014
   privind poziția care urmează să fie adoptată în numele Uniunii Europene în cadrul comitetului administrativ al Comisiei Economice pentru Europa a Organizației Națiunilor Unite cu privire la noul proiect de regulament aplicabil vehiculelor cu hidrogen și cu pilă de combustie

      (2014/832/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Prin Decizia 97/836/CE a Consiliului (1), Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea de specificații tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”).

               (2)

               Cerințele standardizate din noul proiect de regulament CEE-ONU privind vehiculele cu hidrogen și cu pilă de combustie sunt menite să înlăture barierele tehnice din calea comerțului cu autovehicule și componente ale acestora dintre părțile contractante la „Acordul revizuit din 1958” și să garanteze că aceste autovehicule și componente oferă un nivel ridicat de siguranță și de protecție.

               (3)

               Este adecvat să se stabilească poziția care urmează să fie adoptată în numele Uniunii în cadrul comitetului administrativ al Acordului revizuit din 1958 cu privire la adoptarea proiectului respectiv de regulament CEE-ONU,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul comitetului administrativ al Acordului revizuit din 1958 este de a vota în favoarea noului proiect de regulament CEE-ONU privind vehiculele cu hidrogen și cu pilă de combustie, astfel cum figurează acesta în documentul ECE TRANS/ WP.29/2014/78.
   Articolul 2
   Prezenta decizie intră în vigoare la data adoptării.

      Adoptată la Bruxelles, 7 noiembrie 2014.

            Pentru Consiliu

            Președintele

         P. C. PADOAN

      (1)  Decizia 97/836/CE Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78).